શ્રી નિરાંત મહારાજનો જન્મ કરજણ તાલુકાના દેથાણ ગામે ગોહેલ કુળના રજપુત કુટુંબમાં વિ.સં. ૧૮૦૩માં થયો હતો. તેમના પિતાનું નામ ઉમેદસિંહ અને માતાનું નામ હેતાબા હતું. ઉમેદસિંહ સદાચારી અને ભકિત ભાવવાળા હતાં. હેતાબા પણ પતિ-ભક્તિ પરાયણ અને પ્રેમાળ હતા. બાળકએ માતા પિતાની ભાવનાનું પ્રતિબિમ્બ છે. આ સિધ્દ્ધાંતાનુસાર પવિત્ર સદાચારી અને ભક્તિ ભાવવાળાં માતાપિતાના બન્ને પુત્રો જાલિમસિંહ તથા શ્રી નિરાંત મહારાજ સદપુત્રો જ હતા.